Vatreni uoči Europskog prvenstva

"Kamp reprezentacije bit će blizu Glasgowa. Hrvatska će igrati dvije prijateljske utakmice u ožujku te dvije u lipnju uoči samog početka Europskog prvenstva - jednu u Osijeku te najvjerojatnije protiv Francuske na Saint Denisu. Žao mi je što ipak nećemo zaigrati na turniru u Dohi. Za dogovaranje prijateljskih utakmica sam zadužen ja osobno, a uvijek smo o datumima i gradovima razgovarali i s izbornikom i team managericom i radili smo najbolje što možemo"

Pohvale uspjesima

"Velika natjecanja su nam prioritet i raduje me odlazak na Europsko prvenstvo. Nadam se prolasku skupine, a treba pohvaliti i pomlađivanje A-reprezentacije, kao i rad svih zaposlenika u Hrvatskom nogometnom savezu. FIFA i UEFA zadovoljni su hrvatskim radom. Mnogo ulažemo i u ženski nogomet, a moramo još i više kako bi Hrvatska napredovala na ljestvicama Fife i Uefe"

Infrastruktura

"Mislio sam da više neću govoriti o infrasturkturi, ali srce me boli zbog toga. No, mogu se samo ponavljati. Sve što počne obično se završi loše, to nije lak posao i moramo promišljati o svemu. Nadam se da ćemo jednom imati stadion, makar i za 20.000 ljudi, da navijači mogu dostojno doći na utakmicu. Ovo što se događa na našim stadionima nije normalno. Nadam se da će biti bolje, to je želja HNS-a i njegovih zaposlenika. Ne treba nam veliki projekt, može i manji kako bismo mogli biti domaćini većih europskih utakmica. HNS nije građevinska tvrtka, mi ovisimo o lokalnoj samoupravi, gradovima i državi. Moć nogometa su projekti poput HatTricka, Forwarda i Hrvatska ima dobar temelj"

Uvođenje sustava VAR

"Provest ćemo program na dobrobit klubova, navijača i televizije, i nadam se da će se što manje griješiti. VAR nije lak projekt, a vodilja nam treba biti NFL. Greške postoje, navijači ne žele više minuta gledati sudačko odlučivanje, no ulažu se iznimno velika sredstva i nadam se da ćemo doći do trenutka kada suci imaju dobru komunikaciju za dobrobit svih nas"